section_heading: Prvaci doigravanja NHL-a (1921. — 1927.)
paragraph_text: NHL pokrenut je 1917. kao privremeno natjecanje kojim su nezadovoljni vlasnici NHA-klubova namjeravali prisiliti Eddieja Livingstonea, vlasnika momčadi Toronta, na poslušnost ili barem izbjegavanje sve češćih sukoba. Za vrijeme prvih triju sezona NHL-a, O'Brienov trofej i dalje bijaše namijenjen pobjedniku NHA-a pa je zato u razdoblju 1917. — 1920. pehar ostao u vlasništvu Montréal Canadiensa.